เปิดแล้ววันแรก อุทยานหลวงราชพฤกษ์ เที่ยวชมดอกไม้สไตล์ New Normal
อุทยานหลวงราชพฤกษ์ จ.เชียงใหม่ ได้เปิดให้เที่ยวชมเป็นวันแรก ในรูปแบบ เที่ยวปลอดภัย อุ่นใจในแบบ New Normal โดยมีการเว้นระยะในการเข้าชมแต่ละแห่ง เพื่อป้องกันการแพร่ระบาดโควิด-19วันที่ 3 มิ.ย. 2563 ผู้สื่อข่าวรายงานว่า ที่อุทยานหลวงราชพฤกษ์ จ.เชียงใหม่ ได้เปิดให้เที่ยวชมเป็นวันแรกเมื่อเช้าวันนี้ในรูปแบบ เที่ยวปลอดภัย อุ่นใจในแบบ New Normal โดยมีการเว้นระยะในการเข้าชมแต่ละแห่ง โดยมีผู้ที่เข้าไปเที่ยวชมส่วนมากจะเป็นนักท่องเที่ยวชาวไทย มีประมาณ 100 คน เข้าไปชมไฮไลต์พรรณไม้สีม่วงตลอดเดือนมิถุนายน ซึ่งเดือนนี้เป็นเดือนพระราชสมภพของสมเด็จพระนางเจ้าฯ พระบรมราชินีทั้งนี้ อุทยานหลวงราชพฤกษ์ จึงได้เน้นจัดแสดงความหลากหลายของพรรณไม้สีม่วง เช่น เรือนกล้วยไม้ สะพรั่งไปด้วยกล้วยไม้ทั้งพันธุ์แท้และพันธุ์ลูกผสม เน้นโทนเฉดสีม่วงต้อนรับเดือนมหามงคล เรือนไม้ดอก มองไปทางไหนก็มีแต่ไม้ดอกเมืองหนาวเต็มไปหมด สวนนานาชาติของ 22 ประเทศ และชมหอคำหลวง สถาปัตยกรรมล้านนาที่สง่างามที่สุดสำหรับแหล่งท่องเที่ยวยอดนิยม วัดพระธาตุดอยสุเทพราชวรวิหาร มีผู้คนขึ้นไปกราบไหว้หนาตา เป็นคนไทยทั้งหมด โดยทางวัดให้เว้นระยะห่าง ใส่หน้ากากอนามัย และล้างมือ ก่อนเข้ากราบไหว้บนลานของพระธาตุดอยสุเทพ ซึ่งวันนี้เป็นวันหยุด ทำให้มีผู้คนหนาตาพอสมควร และที่วัดพระธาตุดอยคำ ยังมีผู้คนขึ้นมากราบไหว้ขอพรหลวงพ่อทันใจหนาตากว่าทุกวัน โดยทางวัดยังคงมาตรการคุมเข้มในเรื่องกระแส โควิด-19อย่างไรก็ตาม ย่านแหล่งท่องเที่ยวตามหมู่บ้านต่างๆ ไม่ว่าจะเป็นบ้านบ่อสร้าง อ.สันกำแพง และบ้านถวาย อ.หางดง ยังมีผู้คนบางตาอยู่ ส่วนแหล่งท่องเที่ยวทางธรรมชาติน้ำตก และปางช้างต่างๆ เช่น ปางช้างแม่สา จะเปิดในกลางเดือนมิถุนายนนี้.
อุทยานหลวงราชพฤกษ์ จ.เชียงใหม่ ได้เปิดให้เที่ยวชมเป็นวันแรก ในรูปแบบ เที่ยวปลอดภัย อุ่นใจในแบบ New Normal โดยมีการเว้นระยะในการเข้าชมแต่ละแห่ง เพื่อป้องกันการแพร่ระบาด โควิด-19
อุทยานหลวงราชพฤกษ์,เที่ยวชมดอกไม้,โควิด-19,โควิดวันนี้,New Normal,เชียงใหม่,ข่าวเชียงใหม่,ข่าวทั่วไป